**MAGYARORSZÁGI EVANGÉLIKUS EGYHÁZ**

#### **GYŰJTEMÉNYI TANÁCS**

**PÁLYÁZATI FELHÍVÁS**

**2015**

A MEE Gyűjteményi Tanácsa pályázatot ír ki a gyülekezeti gyűjtemények – könyvek/könyvtárak, levéltári- és iratanyag – részére.

A pályázati keretösszeg ebben az évben: 6.000.000 Ft.

**A pályázat célja**: elősegíteni a gyülekezeti gyűjtemények működését, rendezését és állagmegóvását.

### Pályázati tudnivalók

**1. A pályázók köre**: evangélikus egyházközségek, amelyek nem rendelkeznek az országos gyűjteményi keretből támogatott szakgyűjteménnyel.

2. Pályázni csak hiánytalanul kitöltött **űrlap**on lehet, amely a <http://gyt.lutheran.hu/palyazat> címen letölthető, ill. a **Gyűjteményi Tanács elnökétől** igényelhető:

## Tel.: 06 20/430-5980

E-mail: eleonora.kovacs@lutheran.hu

3. A pályázat postára adásának határideje: **2015. április 1.**

**FONTOS TUDNIVALÓ: a kitöltött űrlapot a gördülékenyebb adminisztráció érdekében közvetlenül a Gyűjteményi Tanács elnökének címére kérjük visszaküldeni:**

Kovács Eleonóra

8000, Székesfehérvár, Koronázó tér 1.

Határidőn túl érkezett pályázatokat nem fogadunk el.

4. A benyújtott pályázatok elbírálásáról a nyertes pályázókat **2015. április 25**-ig értesítjük.

5. A pályázat megvalósításának ideje: **2015. április 25. – 2015. december 10.**

6. Ha a gyülekezet több témára is pályázik, minden egyes témához (pályázati alponthoz) **külön űrlapot** kell kitöltenie.

7. FONTOS TUDNIVALÓ: minden megpályázott összeghez 25 % önrészt kell biztosítani. (A megpályázott összeg tekintendő 75 %-nak. Pl. 75.000 forint elnyert pályázati összeg esetén 25.000 forint a gyülekezet önrésze.)

8. **Nem pályázhatnak** azok a gyülekezetek, amelyek 2008−2012-ben nem küldték vissza az országos gyűjteményi felmérés kérdőíveit vagy nem számoltak el korábbi pályázatukkal.

9. Minden pályázó a pályázás tényét, témáját tudassa egyházmegyéjének gyűjteményi előadójával.

### 10. Elszámolás: Az elnyert összegről és az elvégzett munkáról 2015. december 15-ig kell elszámolni, amelyhez mellékelni kell:

 – az elvégzett munkákkal kapcsolatos beszámolót és a gyülekezet nevére kiállított számlák hitelesített másolatát;

 – a könyvekről és/vagy az iratanyagról készült jegyzékek másolatát, illetve a számítógépes táblázatot a pályázatban előírtak szerint;

 – a beszerzett eszközökkel, tárgyakkal kapcsolatos, a gyülekezet nevére kiállított számlák hitelesített másolatát

**A beszámolóval kapcsolatos részletes tudnivalók a nyertes pályázók számára kiküldött támogatási szerződésben szerepelnek majd.**

Ha a pályázó a kapott összegről nem számol el, a teljes összeget vissza kell utalnia a Magyarországi Evangélikus Egyház számlájára, és a következő három évben nem pályázhat.

### Pályázati témák

**1. Rendezés és feldolgozás**

Helybeli szakemberek, gyűjteményi előadók vagy az országos gyűjteményeken keresztül kért szakember által elvégzett munka díjára lehet pályázni. (Számlás és megbízási szerződéses kifizetés egyaránt lehetséges.)

1. **a)** **A gyülekezet könyveiről leltár készítése**: a könyvek bepecsételése, leltári számmal való ellátása, leltárkönyvbe való beírása és jegyzék készítése OpenOffice Calc vagy Microsoft Excel táblázatban:

– pályázni lehet 200 könyvnél nagyobb mennyiség feldolgozásához szükséges munkadíjra: megbízási díjra és annak járulékaira, vagy számlás kifizetésre:

 – a megpályázható összeg max. (bruttó) 150.000 Ft + **önrész 25 %**.

1. **b)** **A gyülekezet levéltári- és/vagy iratanyagának a rendezése**: az iratok rendezése az EOL által jóváhagyott és a GYT által közzétett rendezési elvek alapján, az iratok jelzetelése (a csomók/dossziék/kötetek sorszámmal való ellátása); csomagolás (dossziéba, Köper-szalaggal átkötés – nyitott polcon tárolás esetén dobozolás); levéltári jegyzék készítése szövegszerkesztővel, az irategységek számsorrendjében (a fontosabb iratokról darabszintű jegyzék):

– pályázni lehet munkadíjra: megbízási díjra és annak járulékaira, vagy számlás kifizetésre;

 – a megpályázható összeg max. (bruttó) 200.000 Ft **+ önrész 25 %**.

*A levéltári rendezésre vonatkozó alapelvek a Gyűjteményi Tanács honlapjáról letölthetők:*

http://gyt.lutheran.hu/szovegek/Utmutato.pdf/view

**2. Állagmegóvás, állományvédelem**

1. **a)**  **A gyülekezet muzeális értékű könyveinek restaurálása.**

 Itt kizárólag könyvtári anyag restaurálását lehet megpályázni! (Anyakönyvekre nem vonatkozik.)

A pályázathoz mellékelni kell a szakrestaurátori árajánlatot, amelynek beszerzésében az Evangélikus Országos Könyvtár segít. E-mailjük: konyvtar@lutheran.hu

 – a megpályázható összeg max. (bruttó) 200.000 Ft + **önrész 25%.**

1. **b) A gyülekezet műtárgyainak restaurálására**

A pályázathoz mellékelni kell a szakrestaurátori árajánlatot, amelynek beszerzésében az Evangélikus Országos Múzeum segít. E-mailjük: eom@lutheran.hu

 – a megpályázható összeg max. (bruttó) 400.000 Ft + **önrész 25%.**

**2. c)** A gyülekezet könyveinek és/vagy levéltári/iratanyagának és/vagy műtárgyainak **biztonságos megőrzését segítő eszközök** beszerzése, beruházás (pl. riasztó, zár, zárható szekrény, tűzbiztos szekrények, levéltári- és könyvdobozok, terítők tárolására alkalmas hengerek).

 – a megpályázható összeg max. (bruttó) 200.000 Ft + **önrész 25 %**.

Az eszközbeszerzés pályázati témához árajánlat csatolását is kérjük!